
Проект към предложение за изменение и допълнение на Правилник за организацията и дейността на Общински съвет, неговите комисии и взаимодействието му с общинската администрация на Община Поморие:

Общински съвет-Поморие на основание чл.21, ал.3 от ЗМСМА приема Правилник за изменение и допълнение на Правилника за организацията и дейността на Общински съвет – Поморие, неговите комисии и взаимодействието му с общинската администрация на Община Поморие, както следва:

§ 1. В чл. 10, ал.8 след края на изречението се допълва следния текст:

„Дневният ред за всяко предстоящо заседание на общинския съвет и материалите за него се публикуват на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат. “

§ 2. В чл. 30, изречение първо се изменя и придобива следния вид: 

[bookmark: _GoBack]„Заседанията на Общински съвет – Поморие и на постоянните комисии се излъчват в реално време в интернет чрез интернет страницата на Общинския съвет или на Община Поморие“.( излъчването на заседанията на  постоянните комисии в реално време в интернет чрез интернет страницата на Общинския съвет или на Община Поморие изменението влиза в сила от 01.06.2024г.) 

§3.В чл. 31, ал.1 след края на изречението се допълва                                                                         следния текст:

„Протоколът се публикува на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“

§ 4. В чл. 39, ал.1 след края на последното изречение се допълва следния текст:

„Дневният ред за всяко предстоящо заседание на комисиите и материалите за него се публикуват на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“

§ 5. В чл. 41, ал.2 след края на изречението се допълва следния текст:

 „Протоколът от всяко заседание на комисия се публикува на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“

§ 6. В чл. 48 се създава нова ал. 6 със следния текст: 

„Общинският съвет създава и поддържа публичен електронен регистър на питанията по чл.33, ал.1, т.4 от ЗМСМА и по чл.48 от Правилника и отговорите към тях. Питанията и отговорите към тях се публикуват на интернет страницата на общинския съвет или на общината в отворен формат, позволяващ директно извличане на текстова информация, и/или в машинночетим отворен формат.“

§ 7 §5 от ПРЕХОДНИ И ЗАКЛЮЧИТЕЛНИ РАЗПОРЕДБИ на Правилника става с текст„Всички постъпили в деловодството на Общински съвет – Поморие материали, следва да са предоставени на хартиен и електронен носител в отворен формат, позволяващ директно извличане на текстова информация, и/ или в машинночетим отворен формат“.

§8. §6 да се чете с текста на §5 от ПРЕХОДНИ И ЗАКЛЮЧИТЕЛНИ РАЗПОРЕДБИ на Правилника.

